Ogawa Japanese Restaurant ตั้งอยู่ในโครงการ Nord Avanue ที่เพิ่งเปิดเมือกลางปี 2013 ร้านนี้ใหญ่โตมาก จองพื้นที่ไปซักครึ่งโครงการได้ ร้านชั้นล่างเป็นร้านที่เน้นขายเครื่องดื่มพวกคอกเทลต่างๆ และพวกซูชิกับซาซิมิ จะเปิดร้านช่วงเย็นถึงดึก ส่วนร้านที่อยู่ชั้น 2 จะมีทั้งอาหารชุดและอาหารจานเดี่ยวให้เลือกมากมาย นอกจากนั้น ร้าน ToGyu Premium Yakiniku ซึ่งเป็นร้านบุฟฟเฟ่ปิ้งย่างก็เป็นร้านในเครือเดียวกันด้วย สำหรับร้านที่จะรีวิววันนี้เป็นร้าน Ogawa ที่อยู่บนชั้น 2 ของ Nord Avenue เน้นขายอาหารชุดช่วงมื้อกลางวัน อาหารชุดมีให้เลือกหลากหลาย ตั้งแต่เบนโตราคา 220-300 บาท อาหารชุดราคาประหยัดที่เซิร์ฟเฉพาะเวลา 11.00-14.00 ในราคา 189 บาท (ราคารวมน้ำชา) อาหารชุดปกติ และอาหารจานเดี่ยวพวกข้าวหน้าต่างๆ ข้าวแกงกะหรี่ ซูชิ และซาซิมิ อาหารร้านนี้รสชาติอร่อย วัตถุดิบสดใหม่ ร้านนั่งสบาย บรรยากาศโปร่งโล่งดี แต่ต้องบอกว่าเสิร์ฟอาหารช้าไปหน่อย กว่าจะออกมาแต่ละเช็ตใช้เวลาพอสมควรเลย วันนี้ไปด้วยกันหลายคนก็ได้อาหารไม่พร้อมกัน บางคนกินจะเสร็จแล้ว บางคนเพิ่งได้อาหาร (แต่ถ้าไม่ได้รับร้อนไปไหนก็โอเคนะ ร้านเค้านั่งสบาย พนักงานบริการดี ราคาก็ไม่แพง)   